עופות הבית
יש עופות תמים כאלה. לא כולם נשרי שמיים,; אל קנם במרום הסלע לא הכל יוכלו לשוב,; אחרי טיסת העיט והשחף על המים; נשארים עופות הבית - הם שלא יגביהו עוף,; שבגבר גאות הנחל בוססים בטיט חופיך; משתאים בתם בעצב בכסוף ברעש הסוף,; עד אשר יפנו ללכת עייפים כבדי כנפיים; לחפש גרגר שכוח על השלף החשוף.; באסף כל עוף כנפיים, לנשרים תספוד הרוח; ולעיט הצונח - ערבותיו קינה ישאו; אך להם, עופות-הבית, עת תבוא עתם לנוח,; יכסו, שחרת הרגב ורשרוש תוגת הסוף.; 